Motor se dak afgeruk toe dit koedoe tref | Maroela Media
Motor se dak afgeruk toe dit koedoe tref
Die motor se voorruit het ook in die slag gebly. (Foto: Rob Beezy @TrafficSA/Twitter)
Twee mans het 'n noue ontkoming gehad nadat hulle Donderdagoggend met hul motor teen 'n koedoe koei gebots het.
Volgens Khuselwa Rantjie, kommunikasiebestuurder by die Oos-Kaapse departement van vervoer, het die mans se wit Honda-sedan 'n koedoe op die N6 sowat 35 km van Aliwal-Noord na Jamestown in die Oos-Kaap getref.
Die botsing het die voorruit en dak van die motor byna heeltemal verwyder.
"Die mans, onderskeidelik 42 en 47 jaar oud, het met matige tot ernstige beserings daarvan afgekom."
Oos-Kaapse nooddienste was op die toneel om die mans te behandel. Hulle is na die Aliwal-Noord-hospitaal geneem vir verdere behandeling.
Die koedoe het nie die voorval oorleef nie.
Aliwal-Noord In die nuus Oos-Kaap
Gru-plaasmoord skok veiligheidsman
Soveel het reeds vir Covid-19-entstof geregistreer
Koedoe Koei, nie ooi nie Maroela.
Jy moet ingeteken wees om te stem5-6Jy moet ingeteken wees om te stem
Dit was n wilde dier wat in die veld woon en soms oor hoë drade kan spring, het jy al gesien hoe lyk n motor wat n bees, donkie , perd of boerbok tref almal diere wat veronderstel is om opgepas en in kampe gehou te word maar loop oor nasionale paaie asof die grond aan hulle behoort sonder toesig en daar word niks omtrent dit gedoen nie. Sterkte vir die mense wat beseer is en ons glo julle sal tenvolle herstel.
Die Afrikaanse Taalkommissie
Yolandi, ek dink dit het met die grootte van die boksoort te make. 'n Koedoe of 'n eland het dus 'n koei en 'n bul, maar 'n springbok of kleiner het 'n ooi en 'n ram. Waar die grens egter lê, is ek nie doodseker nie. [PL]
· Reply · See Translation · 6y
Groter boksoorte is bul en koei; kleiner boksoorte is ram en ooi. Die skeiding lê by nyalas (of njalas of basterkoedoes). Die manlike vorm is bul (nyalabul) en die vroulike vorm is ooi (nyala-ooi … nie nyalakoei nie).
Dit moes 'n hengse slag gewees het en hulle kan gelukkig wees as mens na die foto kyk. Wow!!!!
Korrek, Manie. Die onderskeid tussen ń bul en ooi is by die Njala. Die manlike njala is ń bul, maar die vroulike njala 'n ooi. Daarna verwys mens na alle boksoorte groter as die njala se verslag as bul en koei, en alles kleiner as njalas as ram en ooi.